Document ID: 31982D0358

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Μαΐου 1982
περί εγκρίσεως των γεωργικών μέτρων που εντάσσονται στο ολοκληρωμένο αναπτυξιακό πρόγραμμα για το διαμέρισμα της Lozere , σύμφωνα με τον κανονισμό (ΕΟΚ) αριθ. 1940/81 του Συμβουλίου
(Το κείμενο στη γαλλική γλώσσα είναι το μόνο αυθεντικό)
(82/358/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1940/81 του Συμβουλίου της 30ής Ιουνίου 1981 περί ολοκληρωμένου αναπτυξιακού προγράμματος για το διαμέρισμα της Lozere (1), και ιδίως το άρθρο 5,
Εκτιμώντας:
ότι η γαλλική κυβέρνηση ανακοίνωσε στις 4 Φεβρουαρίου 1982, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1940/81, λεπτομερή περιγραφή των γεωργικών μέτρων που προβλέπεται να εφαρμοσθούν στο πλαίσιο της υλοποιήσεως του ολοκληρωμένου αναπτυξιακού προγράμματος της Lozere·
ότι η Επιτροπή διατύπωσε, στις 5 Απριλίου 1982, ευνοϊκή γνώμη σχετικά με αυτό το ολοκληρωμένο αναπτυξιακό πρόγραμμα, σύμφωνα με το άρθρο 4 του κανονισμού (ΕΟΚ) αριθ. 1940/81·
ότι η περιγραφή των γεωργικών μέτρων είναι σύμφωνη με τους όρους του άρθρου 5 του κανονισμού (ΕΟΚ) αριθ. 1940/81 και αποδεικνύει ότι εντάσσονται στο ολοκληρωμένο αναπτυξιακό πρόγραμμα και δύνανται να συνεισφέρουν στην πραγματοποίηση των στόχων του·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα γεωργικά μέτρα που εντάσσονται στο ολοκληρωμένο αναπτυξιακό πρόγραμμα για το διαμέρισμα της Lozere και που ανακοινώθηκαν από τη γαλλική κυβέρνηση στις 4 Φεβρουαρίου 1982, σύμφωνα με τον κανονισμό (ΕΟΚ) αριθ. 1940/81, εγκρίνονται.
Άρθρο 2
Η παρούσα απόφαση απευθύνεται στη Γαλλική Δημοκρατία.
Έγινε στις Βρυξέλλες, στις 14 Μαΐου 1982.

Labels: 18
15
19
6